Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 69/2002. (VIII. 15.) FVM rendelethez
Paragraph Index: 382

2. Lárvák elkülönítése szûréssel — Az emésztõfolyadékhoz hozzá kell adni 300—400 g jégpasztillát, vagy mozsárban tört jeget úgy, hogy az összes térfogat kb. 2 liter legyen. Nem teljes (száznál kevesebb) mintacsoport esetében a jég mennyiségét is arányosan csökkenteni kell. — Az emésztõfolyadékot a jég olvadásáig kevergetni kell. Legalább 3 percig kell állni hagyni a lehûtött emésztõfolyadékot, hogy a lárvák összekunkorodhassanak. — A szûrõvel ellátott Gelman-tölcsért fel kell helyezni a vízlégszivattyúhoz csatlakoztatott szívópalackhoz. — Az emésztõfolyadékot a Gelman-tölcsérbe kell önteni és szûrni. A szûrés vége felé a folyadék áthaladása gyorsítható a vízszivattyú beindításával. A szivattyúzást le kell állítani mielõtt a szûrõ leszáradna, tehát akkor, amikor már csak 2—5 ml folyadék van a tölcsérben. — Az összes emésztõfolyadék átszûrése után kell a szûrõkorongot a tölcsérbõl kivenni, egy 80 ml-es plasztik tasakba helyezni, és hozzá kell adni 15—20 ml renniláz oldatot. A renniláz oldat elkészítéséhez 2 g rennilázt kell 100 ml csapvízhez keverni. — A tasakot kétszeres hegesztés után a Stomacher készülékbe kell helyezni a belsõ és külsõ tasak közé. — Zúzatni kell a Stomacher készülékben 3 percig, miközben a készülék egy teljes vagy nem teljes mintacsoport feldolgozását végzi. — 3 perc elteltével a szûrõkorongot és a renniláz oldatot tartalmazó tasakot ki kell venni a Stomacher készülékbõl, és olló segítségével fel kell bontani. A folyadékot lárvaszámláló kamrába vagy egy Petri-csészébe kell önteni. A tasakot át kell öblíteni 5—10 ml vízzel, amit trichinoszkóp használata esetén a lárvaszámláló kamrához, sztereomikroszkópos vizsgálat esetén a Petri-csészéhez kell önteni. — A vizsgálatot az emésztéses folyamat befejezését követõen el kell végezni, az semmilyen körülmények között sem halasztható másnapra. Megjegyzés: Nem használhatók olyan szûrõkorongok, melyek nem tökéletesen tiszták. Nem szabad hagyni megszáradni olyan szûrõkorongokat, melyek nem tiszták. A korongokat tisztítás végett egy éjszakán át renniláz oldatban kell áztatni. Ismételt használatuk elõtt a Stomacher készülékben, renniláz oldatban kell elmosni.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes